ગાંધીનગર: રાજ્યના પાટનગરમાં અમદાવાદ-ગાંધીનગર હાઇવે પર આવેલી નાની હોટેલમાં કોલેજીયન યુવક- યુવતીઓ દારૂની મહેફિલ માણી રહ્યા હતા ત્યારે પોલીસે બાતમીના આધારે દરોડો પાડ્યો હતો. જેમા અમદાવાદની જીએલએસ કોલેજના વિદ્યાર્થીઓ હોવાનું સામે આવ્યું હતુ. એક યુવકનો જન્મ દિવસ હોવાથી રાધે રેસીડેન્સીમાં આ મહેફીલ મંડાઇ હતી. આ દરોડામાં 6 યુવતી અને 7 યુવકોની ધરપકડ કરી હતી. પકડાયેલા નબીરા વિરુદ્ધ પ્રોહીબિશનનો ગુનો દાખલ કરવામાં આવ્યો હતો. ઝડપાયેલા આરોપીઓ અમદાવાદનાં વેપારીનાં સંતાનો હોવાથી મોડી રાત્રે પરિવારજનો પોલીસ સ્ટેશન દોડી આવ્યા હતા.